Ο **Κίνγκσλεϊ Κομάν**, γεννημένος στις 13 Ιουνίου 1996 στο Παρίσι, είναι Γάλλος διεθνής ποδοσφαιριστής, με καταγωγή από τη Γουαδελούπη, ο οποίος αγωνίζεται στη θέση του επιθετικού. Αυτό τον καιρό αγωνίζεται για λογαριασμό της γερμανικής Μπάγερν Μονάχου στην Μπουντεσλίγκα.

Βιογραφία
---------

### Παρί Σαιν-Ζερμάν

Σε ηλικία εννέα ετών, εντάχθηκε στα τμήματα υποδομής της Παρί Σαιν-Ζερμάν, κατόπιν προτροπής του πατέρα του, ο οποίος ήταν υποστηρικτής της συγκεκριμένης ομάδας. Κατά τη διάρκεια της ποδοσφαιρικής του εκπαίδευσης, κλήθηκε στην Εθνική Γαλλίας και συγκεκριμένα την ηλικιακή κατηγορία των U16. 

Σε ηλικία δεκαέξι ετών, οκτώ μηνών και τεσσάρων ημερών, έγινε ο νεαρότερος σε ηλικία παίκτης του συλλόγου που να πραγματοποιεί το ντεμπούτο του στο πρωτάθλημα, πραγματοποιώντας την πρώτη του επίσημη συμμετοχή στη Λιγκ 1 στις 17 Φεβρουαρίου 2013 σε αναμέτρηση απέναντι στην ΦΚ Σοσό-Μονμπελιάρ. Εισήλθε στον αγωνιστικό χώρο στο 87ο λεπτό της αναμέτρησης, παίρνοντας τη θέση του Μάρκο Βεράττι.

Στις 4 Αυγούστου, κατά τη διάρκεια του Σούπερ Καπ Γαλλίας του 2013 με αντίπαλο τη Ζιροντέν ντε Μπορντό, εισήλθε ως αλλαγή προς το τέλος της αναμέτρησης. Η ΠΣΖ κατέκτησε το τρόπαιο επικρατώντας με σκορ 2-1. Εισήλθε, επίσης, ως αλλαγή κατά τη διάρκεια αναμέτρησης για την 6η αγωνιστική του πρωταθλήματος της Λιγκ 1, εκ νέου απέναντι στην Μπορντό, όπου και πήρε τη θέση του Λούκας. Η τέταρτη και τελευταία του συμμετοχή με την πρώτη ομάδα του συλλόγου έλαβε χώρα στις 18 Μαΐου 2014, κατά τη διάρκεια της τελευταίας αναμέτρησης για τη σεζόν: η Παρί γιόρταζε την κατάκτηση του γαλλικού πρωταθλήματος στο Παρκ ντε Πρενς σε αναμέτρηση με αντίπαλο τη Μονπελιέ, ενώ ο Κομάν αγωνίστηκε στο τελευταίο ημίωρο της αναμέτρησης.

Συνεχίζοντας την πρόοδό του, ο Κινγκσλέι Κομάν διακρίθηκε αγωνιζόμενος στην ΟΥΕΦΑ Γιούθ Λιγκ και δεν άργησε να τραβήξει επάνω του την προσοχή των σκάουτερ μεγάλων ξένων συλλόγων όπως οι Γιουβέντους, Ρόμα, Νιούκασλ και Άρσεναλ.

### Γιουβέντους

Ο Κομάν αγωνιζόμενος με την Γιουβέντους το 2015.
Εντάχθηκε στη Γιουβέντους στις 7 Ιουλίου 2014, έχοντας, προηγουμένως, απορρίψει πρόταση επαγγελματικού συμβολαίου από την ΠΣΖ, φοβούμενος να μην έχει σημαντικό χρόνο αγωνιστικής παρουσίας με την τελευταία κατά τη διάρκεια της επερχόμενης σεζόν. Η *Γιούβε* πέτυχε να τον πείσει, παρά το γεγονός πως και άλλοι σύλλογοι ενδιαφέρονταν για την απόκτησή του. Πέτυχε το πρώτο του τέρμα με τη νέα του ομάδα, κατά τη διάρκεια της πρώτης του αναμέτρησης με τη Γιουβέντους σε μια φιλική αναμέτρηση με αντίπαλο την ομάδα επίλεκτων *Indonesia ISL All Star*, στις 6 Αυγούστου 2014.

Πραγματοποίησε την πρώτη του επίσημη συμμετοχή με τους *Bianconeri* ως βασικός κατά τη διάρκεια της 1ης αγωνιστικής του πρωταθλήματος της Σέριε Α, στις 30 Αυγούστου 2014 (νίκη με σκορ 1-0 επί της Κιέβο Βερόνα). Σημείωσε το πρώτο του τέρμα στο Κύπελλο Ιταλίας στις 15 Ιανουαρίου 2015 κατά τη διάρκεια της νίκης με σκορ 6-1 της *Γιούβε* επί της Ελλάς Βερόνα. Στις 2 Μαΐου 2015, αναδείχθηκε πρωταθλητής Ιταλίας έπειτα από την εκτός έδρας νίκη με σκορ 0-1 της *Γιούβε* επί της ΟΚ Σαμπντόρια. Στις 20 Μαΐου 2015, κατέκτησε το Κύπελλο Ιταλίας έπειτα από μία νίκη με σκορ 2-1 επί της Λάτσιο, ωστόσο ο ίδιος παρέμεινε στον πάγκο, δίχως να αγωνιστεί. Στις 6 Ιουνίου 2015, εισήλθε στον αγωνιστικό χώρο ως αλλαγή στο 89ο λεπτό του τελικού του Τσάμπιονς Λιγκ. Η ομάδα του ηττήθηκε σκορ 3-1 απέναντι στην ΦΚ Μπαρτσελόνα.

### Μπάγερν Μονάχου

Στις 30 Αυγούστου 2015, ο Κομάν παραχωρήθηκε ως δανεικός στην Μπάγερν Μονάχου για διάστημα δύο ετών. Ο δανεισμός του συνοδεύτηκε από την τοποθέτηση οψιόν αγοράς του έναντι ποσού ύψους άνω των 20 εκατομμυρίων ευρώ. 

Στις 19 Σεπτεμβρίου 2015, εκμεταλλευόμενος τους συνεχόμενους τραυματισμούς των Άριεν Ρόμπεν, Μάριο Γκέτζε και Φρανκ Ριμπερί, ο Κινγκσλέι Κομάν αγωνίστηκε για πρώτη φορά ως βασικός, ενώ, ταυτόχρονα, πέτυχε και το πρώτο του τέρμα με την Μπάγερν κατά τη διάρκεια αναμέτρησης για την Μπουντεσλίγκα με αντίπαλο την Ντάρμστατ (νίκη με σκορ 3-0 της Μπάγερν). Πέτυχε εκ νέου τέρμα κατά τη διάρκεια της 7ης αγωνιστικής του πρωταθλήματος της Μπουντεσλίγκα, σε εκτός έδρας αναμέτρηση της ομάδας του με αντίπαλο την Μάιντς. Το τέρμα του συνέβαλε στη νίκη της Μπάγερν με τελικό σκορ 0-3. Ο Κομάν πέτυχε το πρώτο του τέρμα στο Τσάμπιονς Λιγκ στις 24 Νοεμβρίου, κατά τη διάρκεια νικηφόρας αναμέτρησης της ομάδας του με σκορ 4-0 επί του Ολυμπιακού. Στη διάρκεια της ίδιας αυτής αναμέτρησης, έδωσε επίσης μία ασίστ. Όπως συνέβη και με την περίπτωση του Ντούγκλας Κόστα, οι καλές εμφανίσεις του Κομάν εξέπληξαν και ενθουσίασαν, ταυτόχρονα, τόσο τον προπονητή της ομάδας, Πεπ Γκουαρντιόλα, όσο και τους Βαυαρούς φιλάθλους, σε σημείο, μάλιστα, το δίδυμο που οι δυο τους αποτελούσαν να γίνει σύντομα γνωστό με το ψευδώνυμο *"CoCo"* (από τα αρχικά τους, Κομάν-Κόστα) ως αναφορά στο πετυχημένο δίδυμο των *"Robbery"* (από τα αρχικά Ρόμπεν-Ριμπερί), το οποίο και αντικατέστησε, λόγω της απουσίας των δύο παικτών που το αποτελούσαν.

Διεθνής Καριέρα
---------------

Ο Κινγκσλέι Κομάν πέρασε από όλες τις ηλικιακές κατηγορίες της Εθνικής Γαλλίας, ξεκινώντας από την Εθνική Γαλλίας U16 και φτάνοντας έως την Εθνική Γαλλίας. Κλήθηκε για πρώτη φορά στην Εθνική Γαλλίας στις 5 Νοεμβρίου 2015 από τον Ντιντιέ Ντεσάν ενόψει των φιλικών αναμετρήσεων με αντιπάλους τη Γερμανία στις 13 Νοεμβρίου 2015 και την Αγγλία στις 17 Νοεμβρίου 2015. Πέτυχε το πρώτο του τέρμα με την Εθνική Γαλλίας στις 29 Μαρτίου 2016 στη διάρκεια φιλικής αναμέτρησης με αντίπαλο τη Ρωσία.

Διακρίσεις
----------

Έχει αναδειχτεί πρωταθλητής Γαλλίας δύο φορές και πιο συγκεκριμένα το 2013 και το 2014 με την Παρί Σαιν-Ζερμάν, ενώ κατέκτησε και το Σούπερ Καπ Γαλλίας, το 2013, απέναντι στη Ζιροντέν Μπορντό.

Με τη Γιουβέντους, αναδείχθηκε πρωταθλητής Ιταλίας το 2015 και το 2016. Κατέκτησε, επίσης, το Κύπελλο Ιταλίας το 2015, καθώς και το Σούπερ Καπ Ιταλίας του 2015, σε μία γενικώς καλή σεζόν, αν και η ομάδα ηττήθηκε στον τελικό του Τσάμπιονς Λιγκ του 2015 με αντίπαλο την ΦΚ Μπαρτσελόνα.

Παραπομπές
----------

1. ↑  Kingsley Coman a tout d'un grand, leparisien.fr, Ανακτήθηκε στις 15 Σεπτεμβρίου 2015
2. ↑  Coman la dynamite — www.leparisien.fr
3. ↑  «Sochaux-Paris : Record pour Coman». *psg.fr*. Paris Saint-Germain. 17 Φεβρουαρίου 2013. Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 7 Μαΐου 2016.
4. ↑  La Roma sur Kingsley Coman? — www.paristeam.fr, 4 Ιουνίου 2014
5. ↑  Ça se bouscule pour arracher Kingsley Coman au PSG !, *Footmercato.net*, 4 Ιουνίου 2014.
6. ↑  «Coman à la Juventus (off.)». *lequipe.fr* (στα Γαλλικά). 7 Ιουλίου 2014. Ανακτήθηκε στις 22 Ιουλίου 2014.
7. ↑  «Juventus 1-3 Barcelona». *BBC Sport*. Ανακτήθηκε στις 29 Οκτωβρίου 2015.
8. ↑  «Kingsley Coman (Juventus) prêté au Bayern Munich, c'est signé». Ανακτήθηκε στις 30 Αυγούστου 2015.
9. ↑  «Match Darmstadt 98 - Bayern Munich - 5è journée Bundesliga. Saison 2015/2016». *Foot Mercato : Info Transferts Football - Actu Foot Transfert*. Ανακτήθηκε στις 19 Σεπτεμβρίου 2015.
10. ↑  «Match Mainz 05 - Bayern Munich - 7è journée Bundesliga. Saison 2015/2016». *Foot Mercato : Info Transferts Football - Actu Foot Transfert*. Ανακτήθηκε στις 29 Οκτωβρίου 2015.
11. ↑  «UEFA Champions League 2016 - Bayern-Olympiacos – UEFA.com». *Uefa.com*. Ανακτήθηκε στις 25 Νοεμβρίου 2015.
12. ↑
13. ↑
14. ↑  «Kingsley Coman - player profile - Transfermarkt». *www.transfermarkt.co.uk*. Ανακτήθηκε στις 7 Νοεμβρίου 2015.
15. ↑  «FOOTBALL - Coman appelé en équipe de France : jeune mais déjà si efficace ! - Goal.com». *Goal.com* (στα Γαλλικά). Ανακτήθηκε στις 7 Νοεμβρίου 2015.
16. ↑  Equipe de France: Kingsley Coman, le joueur qui pige plus vite que les autres, www.20minutes.fr, 12 Νοεμβρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κινγκσλέι Κομάν** |

* Eurosport profile
* France profile Αρχειοθετήθηκε 2015-09-24 στο Wayback Machine. at FFF (Γαλλικά)

  


|  |  |  |  |
| --- | --- | --- | --- |
| 

| π • σ • ε
Μπάγερν Μονάχου – τωρινή ομάδα |
| --- |
|  |
| 

* 1 Νόιερ Αρχηγός
* 4 Ζύλε
* 5 Παβάρ
* 6 Κίμιχ
* 7 Γκνάμπρι
* 8 Μαρτίνεθ
* 9 Λεβαντόφσκι
* 10 Σανέ
* 11 Κόστα
* 13 Σουπό-Μοτίνγκ
* 15 Αρπ
* 17 Μπόατενγκ
* 18 Γκορέτσκα
* 19 Ντέιβις
* 20 Σαρ
* 21 Ερναντές
* 22 Ρόκα
* 23 Νιανζού
* 24 Τολισό
* 25 Μύλερ
* 27 Άλαμπα
* 28 Ντάντας
* 29 Κομάν
* 35 Νύμπελ
* 42 Μουσιαλά
* Προπονητής: Φλικ (προσωρινός)

 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Γαλλίας – Euro 2016** |
| --- |
|  |
|  | 
* 1 Γιορίς Αρχηγός Τερματοφύλακας
* 2 Ζαλέ
* 3 Εβρά
* 4 Ραμί
* 5 Καντέ
* 6 Καμπάιγ
* 7 Γκριεζμάν
* 8 Παγιέ
* 9 Ζιρού
* 10 Ζινιάκ
* 11 Μαρσιάλ
* 12 Σναϊντερλέν
* 13 Μανγκαλά
* 14 Ματουιντί
* 15 Πογκμπά
* 16 Μανταντά Τερματοφύλακας
* 17 Ντίνι
* 18 Σισοκό
* 19 Σανιά
* 20 Κομάν
* 21 Κοσιελνί
* 22 Ουμτιτί
* 23 Κοστίλ Τερματοφύλακας
* Προπονητής: Ντεσάν
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Γαλλίας – Euro 2020** |
| --- |
|  |
|  | 
* 1 Λιορίς Αρχηγός
* 2 Παβάρ
* 3 Κιμπεμπέ
* 4 Βαράν
* 5 Λανγκλέ
* 6 Πογκμπά
* 7 Γκριεζμάν
* 8 Λεμάρ
* 9 Ζιρού
* 10 Εμπαπέ
* 11 Ντεμπελέ
* 12 Τολισό
* 13 Καντέ
* 14 Ραμπιό
* 15 Ζουμά
* 16 Μανταντά
* 17 Σισοκό
* 18 Ντίνι
* 19 Μπενζεμά
* 20 Κομάν
* 21 Ερναντές
* 22 Μπεν Γιεντέρ
* 23 Μαινιάν
* 24 Ντυμπουά
* 25 Κουντέ
* 26 Τουράμ
* Προπονητής: Ντεσάν
 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5464161514251270750006
* GND: 1228231796

 |

 |